R: Ca la orice întrebare adresată autorităților publice în România, răspunsul e în general “depinde”. Nu te oprește nimeni să soliciți o autorizare de “casă de locuit” într-o zonă rezidențială și apoi, odată construită casa să ceri o schimbare de destinație. La fel și invers. După cum, de exemplu într-o zonă de “turism” poți avea autorizație de construire pentru o pensiune și ridici o construcție pe care o folosești doar în cadrul familiei, fără să o deschizi publicului. Mai complicat este atunci când se cer finanțări europene, unde lucrurile trebuie să fie clare de la începutul proiectului. Nu va aproba nimeni o finanțare pe fonduri europene, dacă nu coincide zonificarea din PUZ cu ceea ce se declară că se va construi. Dar toate detaliile acestea trebuiesc discutate cu un arhitect sau urbanist, care se pricep mult mai bine decât noi. Răspunsul de mai sus este o simplă opinie, nu o certitudine!